ดาวโจนส์ปิดพุ่ง/น้ำมันบวก/ทองร่วงแรง
หุ้นดาวโจนส์ปิดพุ่ง 332.26 จุด รับข้อมูลเศรษฐกิจสหรัฐสดใส ด้านราคาน้ำมันเพิ่มขึ้น 54 เซนต์ ขณะที่ทองคำร่วงแรง 43.9 ดอลลาร์
5 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,055.86 จุด เพิ่มขึ้น 332.26 จุด หรือ +1.08% ขณะที่ดัชนี เอสแอนด์พี 500 ปิดที่ 3,871.74 จุด เพิ่มขึ้น 41.57 จุด หรือ +1.09% และดัชนี แนสแดค ปิดที่ 13,777.74 จุด เพิ่มขึ้น 167.20 จุด หรือ +1.23%
ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 4 ก.พ. ขณะที่ดัชนี เอสแอนด์พี 500 และ แนสแดค ปิดทำนิวไฮ ขานรับข้อมูลแรงงานที่แข็งแกร่งของสหรัฐ และผลประกอบการที่สดใสของบริษัทจดทะเบียน นอกจากนี้ ตลาดยังได้แรงหนุนจากความหวังที่ว่าประธานาธิบดีโจ ไบเดนแห่งสหรัฐจะเร่งผลักดันให้มีการออกมาตรการกระตุ้นเศรษฐกิจวงเงิน 1.9 ล้านล้านดอลลาร์ในไม่ช้านี้
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบ ส่งมอบเดือนมี.ค. เพิ่มขึ้น 54 เซนต์ หรือ 1% ปิดที่ 56.23 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 22 ม.ค.2563ด้าน สัญญาน้ำมันดิบเบรนท์ ส่งมอบเดือนเม.ย. เพิ่มขึ้น 38 เซนต์ หรือ 0.7% ปิดที่ 58.84 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 20 ก.พ.2563
ราคาทองคำตลาดโคเม็กซ์ งวดส่งมอบ เดือนเม.ย. ลดลง 43.9 ดอลลาร์ หรือ 2.39% ปิดที่ 1,791.2 ดอลลาร์/ออนซ์